**Тема:** *Үткәннәрне ныгытуга мисаллар һәм мәсьәләләр чишү.*

 **Максат:** 1) гамәл эшләү тәртибенә карата, билгесез тапкырлаучыны табуга күпурынлы саннар белән мисалһәм мәсьәләләр чишү;

 2) телдән исәпләү күкүнекмәсен ныгыту;

 3) логик фикерләү сәләтен үстерү;

 4) мөстәкыйльлелек тәрбияләү.

 **Җиһазлар:** дәреслек, экран,” светофорлар”, билге күрсәткечләре, “Пешекче” рәсеме, Кояш һәм нурлар рәсеме, табли ца, төсле карточкалар, “Рәхмәт әни” дип язылган карточкалар.

 Дәрес барышы.

***I.Оештыру моменты.***

1.Матур язу күнегүләре үткәрү:

- “5” санын язуны кабатлау.

 2.Өй эшен тикшерү: 410.

Экран ярдәмендә укучылар үзләренең җавапларын чагыштыралар һәм светофорлар ярдәмендә дөрес яки дөрес түгеллеген күрсәтәләр.

 ***II.Төп өлеш.***

3.Телдән исәпләү: “Кояш нурлары”уены.

- Балалар! Бүген кояшыбызны болыт каплаган ,ләкин аны коткарып була. Өстәл өстендә “нурлар”артындагы мисалларны телдән чишеп бу нурларны кояш тирәсенә төзеп чыгабыз.

- Тылсымлы сүзләр әйтәбез :

 Кояш,чык,чык,чык!

 Тәти кашык бирермен,

 Майлы ботка бирермен .

 Майлы ботка казанда,

 Тәти кашык базарда.

Аннары болыт-карточка алып куела. Елмаеп кояш чыга.

 Укытучы, якынлашып килүче “Аналар көне”турында сорый һәм укучылар “Кояш нуры” җырын җырлыйлар .

4.Үткән теманы ныгытуга телдән билгесез тапкырлаучыны табу кагыйдәләрен әйттерү,шул ук вакытта тактадагы таблицаның буш шакмакларына билгесез тапкырлаучыларны яздыру.

***5.Дәреслек буенча эш:***

409 (мәсьәлә чишү).

* Мәсьәләләр нәрсә турында сүз бара?

(юлдагы каршы килүче машиналар турында)

* Мәсьәләдә нәрсәләр билгеле?(Iмашинаның үткән юлы һәм II машинаның 56км га кимрәк юл узганы билгеле.)
* Нәрсә табарга? (шәһәр арасындагы ераклыкны табарга).

(Мәсьәлә чишү өчен бер укучы такта янына чыга).

 1)128 км-56 км =72 (км) –II машинаның үткән юлы.

 2) 128+72=200 (км)- ике шәһәр арасындагы ераклык.

 Җавап: ике шәһәр арасындагы ераклык 200 км.

 ***6.*** ***Физминутка.***

 ***7.*** “Коймак пешерүчеләр” уены: Рәсемдә –аш-су остасы. Ул коймак пешерә. “Әйдәгез балалар,без коймак пешерешик әле”,-ди укытучы һәм берничә баланы такта янына чакыра. Аларның һәрберсе берәр таба коймак пешерә. Табаларга коймакларны тиешле тәртиптә салырга кирәк . Мәсьәлән,бер табага аларны шулай урнаштырыр идек.

 250 : 5 – 25 =25.

  ***8***.***Карточкалар белән эш.*** (Мөстәкыйль)

 ***9. Логик фикерләүгә мәсьәләләр:***

(һәм җавапка карата карточка куела.Карточкаларның бер ягына җаваплар,икенче ягына фикерләр языла. Барлык җаваплар да дөрес булса “Рәхмәт әни!” сүзе килеп чыга.

 ***Сораулар:***

1. Алсу белән Роза юлдан бара иде. Алсу 3 тиен акча тапты.

Икесен бергә ничә тиен акча тапканнар ? (3).

1. 2 гә караганда 4 тапкыр артыграк ,ә 10 нан 2 гә кечерәк . Ул нинди сан? (8).
2. Нинди сан 10 га караганда 9 га кимрәк? (1).
3. Бүлмәдә 7 шәм яна иде, икесен сүндерделәр. Ничә шәм калды? (2)
4. Әтисенә 36 яшь.Аны 4 кә бүлсәк,улының яше килеп чыга.

Улына ничә яшь?(9)

1. 0 дән 4 кә зуррак. Ул нинди сан?(4)
2. Нәрсә авыррак: 1 кг мамыкмы,1 кг тимерме? (тигез)
3. Илусә белән Ирек бергә рәсем ясадылар.

Илусә 20 минут ясады, ә Ирек ничә минут ясар? (20 мин. Ясады).

1. Булат такта кисте: 5 кисәк чыкты. Булат тактаны ничә җирдән кисте? (4 җирдән).

 Әниләргә карата матур сүзләр әйттерү:

* Көннәр матур булсын өчен- әни кирәк;
* Дөнья матур булсын өчен –әни кирәк;
* Ашлар тәмле булсын өчен – әни кирәк;
* Җил – давылдан саклар өчен –әни кирәк.

***III.Йомгак.***

10. Дәрескә йомгак ясау.

Өй эше (төсле карточкалар белән эш).

* Укучылар бер-берсен бәялиләр (билгеләр язылган карточкалар ярдәмендә күрсәтәләр ).